আসন্ন পঞ্চায়েত নির্বাচনের আগে দলবদলের পালা অব্যাহত. বিশেষ করে পঞ্চায়েত এলাকা গুলিতে. সোমবার শিলিগুড়ির চম্পাসারি গ্রাম পঞ্চায়েতের ২ জন পঞ্চায়েত সদস্য সহ প্রায় ৪০০ জন যোগ দিলেন তৃণমূল কংগ্রেসে। চম্পাসারিতে এক অনুষ্ঠানে দলে আসা নবাগতদের হাতে দলীয় পতাকা তুলে দেন রাজ্যের পর্যটনমন্ত্রী তথা দার্জিলিং জেলা তৃণমূল কংগ্রেসের সভাপতি গৌতম দেব। ছিলেন যুব সভাপতি বিকাশ সরকার, দলের মাটিগাড়া ব্লকের সভাপতি খগেশ্বর রায় সহ অন্যান্যরা। পরে অনুষ্ঠান স্থল থেকে দুঃস্থদের মধ্যে কম্বলও বিতরণ করেন মন্ত্রী। পরে মন্ত্রী গৌতম দেব জানান, তৃণমূল সরকারের কাজ দেখেই মানুষ এখন দলে দলে যোগ দিচ্ছেন। ব্লক থেকে বুথ স্তর পর্যন্ত কাজ করছে সরকার। রাজ্যের মুখ্যমন্ত্রী মমতা ব্যানার্জির নির্দেশে এই কাজ করা হচ্ছে।